**Ministru kabineta rīkojuma projekta**

**“Grozījumi Ministru kabineta 2017. gada 19.aprīļa rīkojumā Nr. 194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta (turpmāk – MK) rīkojuma projekts “Grozījumi Ministru kabineta 2017. gada 19.aprīļa rīkojumā Nr. 194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā”” ir izstrādāts, pamatojoties uz Likuma par budžetu un finanšu vadību 24.panta 3.daļu un MK 2014.gada 25.aprīļa rīkojuma Nr.183 “Par Ziemeļatlantijas līguma organizācijas atbalstu Latvijas drošības un aizsardzības spēju stiprināšanai miera laikā” 2.punktu, lai nodrošinātu, ka Aizsardzības ministrija (turpmāk - AM) var uzņemties saistības, lai nodrošinātu Ziemeļatlantijas līguma organizācijas (turpmāk - NATO) daudznacionālās kaujas grupas uzņemšanas turpināšanu 2019. un turpmākajos gados, atbilstoši NATO lēmumiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu NATO atturēšanas politikas darbību un palielinātu dalībvalstu reaģēšanas spējas apdraudējuma vai pēkšņa militāra uzbrukuma gadījumā, 2016.gada 8. – 9.jūlijā notikušajā NATO valstu un valdību vadītāju sanāksmē Varšavā, Polijā, tika pieņemts lēmums par daudznacionālas NATO Kaujas grupas izvietošanu uz diviem gadiem Latvijā, Lietuvā, Igaunijā un Polijā.Sākot ar 2017.gadu, Latvijā tika izvietota Kanādas vadīta NATO Kaujas grupa, kuras uzdevums ir sniegt atbalstu Latvijas Nacionālajiem bruņotajiem spēkiem (turpmāk – NBS) nacionālās drošības garantēšanai. Atbilstoši NATO samitā pieņemtajam lēmumam ar NATO Kaujas grupas uzturēšanos Latvijā saistīto vajadzību un atbalsta funkciju, kuras nav uzskatāmas par uzņemošās valsts atbalsta funkcijām, sniegšanu nodrošina uzņemošā valsts, bet apmaksā nosūtošā valsts (saskaņā ar NATO publikāciju 4.5.(B) Uzņemošās valsts atbalsta doktrīna, 2013 (turpmāk tekstā – Doktrīna)) . Šīs funkcijas tiek nodrošinātas saskaņā ar 2017.gada martā noslēgto Latvijas Republikas Aizsardzības ministrijas un Kanādas Nacionālās aizsardzības departamenta un Kanādas Bruņoto spēku Tehnisko vienošanos par NATO spēku pastiprinātu klātbūtni Latvijā un uzņemošās valsts atbalsta nodrošinājumu un citiem pienākumiem (Technical Arrangement between the Ministry of Defence of the Republic of Latvia and the Department of National Defence of Canada and the Canadian Armed Forces concerning the NATO Enhanced Forward Presence in Latvia and the Provision of Host Nation Support and other responsibilities). Saskaņā ar vienošanās noteikto Latvijas puse nodrošina ar NATO Kaujas grupas uzturēšanos saistīto vajadzību un atbalsta funkciju īstenošanu, savukārt pēc pakalpojuma saņemšanas Kanādas puse veic pēcapmaksu par saņemtajiem atbalsta pakalpojumiem 60 dienu laikā no rēķina saņemšanas.Lai nodrošinātu NATO lēmumu izpildi, 2017.gada 19.aprīlī tika pieņemts MK rīkojums Nr.194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā”, kas paredzēja piešķirt Aizsardzības ministrijai priekšfinansējumu 8 940 900 euro apmērā 2017.gadā NATO Kaujas grupas priekšfinansēšanai. Vienlaicīgi MK rīkojumā tika paredzētas AM tiesības no minētā finansējuma segt akcīzes nodokļa un pievienotās vērtības nodokļa izdevumus, kas nav pieprasāmi NATO Kaujas grupas dalībvalstīm par precēm un pakalpojumiem, ko tās ir saņēmušas (pamatojoties uz ES padomes direktīvas 2066/112/EK 151.panta (c) un (d) punktiem). Saskaņā ar šo MK rīkojumu, saņemtā priekšfinansējuma atmaksa Aizsardzības ministrijai valsts budžetā jāveic 2017. un 2018.gadā un saņemtā priekšfinansējuma atmaksa ir jāsamazina par faktisko nodokļu apmēru par precēm un pakalpojumiem (neattiecināmās izmaksas atbilstoši Ziemeļatlantijas līguma organizācijas dalībvalstu līgumam par to bruņoto spēku statusu), ko Nacionālo bruņoto spēju vienības ir nodrošinājušas NATO Kaujas grupai.2018.gada jūlijā NATO samitā tika pieņemts lēmums par NATO Kaujas grupas uzturēšanās laika Baltijas valstu teritorijā (t.sk. Latvijā) pagarināšanu vēl uz četriem gadiem, līdz ar to ir nepieciešams veikt korekcijas 2017.gada MK rīkojumā Nr.194 lai noteiktu kārtību un nodrošinātu tālāku NATO Kaujas grupas finansēšanu, kā arī akcīzes nodokļa un pievienotās vērtības nodokļa izdevumu segšanu no valsts budžeta.Mainot finansēšanas kārtību un salāgojot to ar NBS esošo kārtību atbilstoši 2016.gada 29.marta rīkojumam “Par starptautisko militāro mācību norises nodrošināšanu Latvijas teritorijā”, tiek nodrošināta vienota pieeja no sabiedrotajiem saņemto finanšu resursu uzskaitei. Tāpat tiek samazināts slogs naudas pārdalei no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Atbalstot minētās izmaiņas, jau budžeta izstrādes procesā Aizsardzības ministrijai tiks palielināti ieņēmumi ieņēmumu ekonomiskās klasifikācijas 3.0 grupas 21.4.2.6. kodā “NATO dalībvalstu līdzmaksājumi par aktivitātēm Latvijas Republikas teritorijā” (šāds ieņēmumu kods pēc Aizsardzības ministrijas ierosinājuma iekļauts Finanšu ministrijas virzītajos grozījumos MK noteikumos Nr.1032 “Noteikumi par budžeta ieņēmumu klasifikāciju” un stāsies spēkā ar 2019.gada 1.janvāri), kas būtu nodalīts no visiem pārējiem ieņēmumu veidiem, ļaujot laicīgi plānot nepieciešamo finansējumu NATO Kaujas grupas nodrošināšanai.Tāpat tiek iestrādāts papildinājums, kas paredz, ka saskaņā ar NATO aizsardzības izdevumu klasifikāciju, nosakot valsts aizsardzības finansējuma kopējo apjomu, tajā netiek iekļauts finansējums kas tiek norādīts ieņēmumu ekonomiskās klasifikācijas kodā 21.4.2.6. “NATO dalībvalstu līdzmaksājumi par aktivitātēm Latvijas Republikas teritorijā”.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Aizsardzības ministrijai ar 2019.gadu nodrošinās NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā saskaņā ar Latvijas un Kanādas tehnisko vienošanos (Technical Arrangement), nodrošinot faktisko uzturēšanas izdevumu segšanu Aizsardzības ministrijai piešķirto valsts budžeta līdzekļu ietvaros no budžeta apakšprogrammas 22.12.00 “Nacionālo bruņoto spēku uzturēšana”. Maksājumus par saņemtajiem uzturēšanas izdevumiem sabiedrotie ieskaitīs budžeta apakšprogrammā 22.12.00 “Nacionālo bruņoto spēku uzturēšana” kā pašu ieņēmumus.Vienlaicīgi MK rīkojumā tiek paredzētas AM tiesības turpināt segt akcīzes nodokļa un pievienotās vērtības nodokļa izdevumus, kas nav pieprasāmi NATO Kaujas grupas dalībvalstīm par precēm un pakalpojumiem, ko tās ir saņēmušas (pamatojoties uz ES padomes direktīvas 2066/112/EK 151.panta (c) un (d) punktiem). Saskaņā ar šo MK rīkojumu, dalībvalstu maksājumiem par faktiski veiktajiem izdevumiem netiks piemērots akcīzes nodoklis un pievienotās vērtības nodoklis un to Aizsardzības ministrija segs no Aizsardzības ministrijai piešķirtajiem valsts budžeta līdzekļiem.Attiecīgi, saskaņā ar NATO aizsardzības izdevumu klasifikāciju, nosakot valsts aizsardzības finansējuma kopējo apjomu, tajā netiks iekļauts finansējums, kas tiek norādīts ieņēmumu ekonomiskās klasifikācijas kodā 21.4.2.6. “NATO dalībvalstu līdzmaksājumi par aktivitātēm Latvijas Republikas teritorijā.” Un Aizsardzības ministrijas budžeta izdevumu apjoms, nosakot to 2% apmērā no iekšzemes kopprodukta, tiks precizēts par to izdevumu apjomu, kas tiek finansēti no iepriekš minētajiem ieņēmumiem.Lai nodrošinātu šā rīkojuma izpildi, Aizsardzības ministrijai vidēja termiņa budžeta ietvara sagatavošanas procesā būs jāiesniedz Finanšu ministrijā informācija par plānotajiem ieņēmumiem un izdevumiem, kā arī izmaiņu gadījumā jāiesniedz precizētā informācija. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam *(t.sk. apropriācijas izmaiņas)* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 741 480 | 0 | 0 | 8 741 480 | 0 | 8 741 480 | 8 741 480 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9 741 480 | 0 | 0 | 8 741 480 | 0 | 8 741 480 | 8 741 480 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 9 741 480 | 0 | 0 | 8 741 480 | 0 | 8 741 480 | 8 741 480 |
| 2.1. valsts pamatbudžets | 9 741 480 | 0 | 0 | 8 741 480 | 0 | 8 741 480 | 8 741 480 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2018.gadam” un Likuma par valsts budžetu un finanšu vadību noteiktajā kārtībā veiktajām Aizsardzības ministrijas 2018.gada budžeta apropriācijas izmaiņām apakšprogrammā 73.08.00 “Pārējās ārvalstu finanšu palīdzības līdzfinansētie projekti” šim mērķim paredzēts finansējums 9 741 480 euro apmērā, t.sk. ārvalstu finanšu palīdzība 5 826 480 euro apmērā un dotācija no vispārējiem ieņēmumiem 3 915 000 euro apmērā.Saskaņā ar spēkā esošo MK rīkojumu un veiktajiem apropriāciju grozījumiem finanšu aprite uz 2018.gada 1.oktobri ir šāda:Faktiskais finanšu resursu izlietojums par 2017.gadu

|  |  |
| --- | --- |
|  No programmas 80.00.00 saņemts | 8 940 900 |
| Atgriezts uz 80.00.00 | -5 900 000 |
| Faktiski izlietots no 80.00.00 to samazinot par slēgtiem asignējumiem gada beigās | 2 763 966 |
| t.sk. samaksātie nodokļi | 1 043 927 |
| Jāatmaksā budžetā par 2017.gadu | 1 720 039 |

Saskaņā ar 2018.gada budžetā iestrādāto apropriāciju, plānotais finanšu resursu izlietojums par 2018.

|  |  |
| --- | --- |
|  No programmas 80.00.00 saņemts | 3 915 000 |
| Plānots atgriezt valsts budžetā par 2017.gadu, ja līdz 2018.gada beigām tiks saņemta atmaksa | -1 720 039 |
| Faktiski izlietots no 80.00.00  | 3 915 000 |
| t.sk. samaksātie nodokļi | 2 936 898 |
| Jāatmaksā budžetā par 2018.gadu | 978 102 |

Attiecīgi 2019.gadā tiks atgriezta valsts budžetā atmaksājamā daļa par 2018.gadu vai par visu priekšfinansējuma apjomu, ja atmaksa tiks saņemta 2019.gada sākumā.2019.gadā un turpmākajos gados Aizsardzības resoram tiks palielināti ieņēmumi ieņēmumu ekonomiskās klasifikācijas 3.0 grupas 21.4.2.6. kodā “NATO dalībvalstu līdzmaksājumi par aktivitātēm Latvijas Republikas teritorijā” par 8 741 480 euro, kas būtu nodalīts no visiem pārējiem ieņēmumu veidiem, ļaujot laicīgi plānot nepieciešamo finansējumu NATO Kaujas grupas nodrošināšanai, kā arī netiktu ieskaitīts Aizsardzības resora finansējumā 2% no iekšzemes kopprodukta.Dalībvalstu maksājumiem par faktiski veiktajiem izdevumiem nepiemēros akcīzes nodokli un pievienotās vērtības nodokli (neattiecināmās izmaksas atbilstoši Ziemeļatlantijas līguma organizācijas dalībvalstu līgumam par to bruņoto spēku statusu). Aizsardzības ministrija attiecīgos nodokļu izdevumus segs no Aizsardzības ministrijai piešķirtajiem valsts budžeta līdzekļiem (no budžeta apakšprogrammas 22.12.00. “Nacionālo bruņoto spēku uzturēšana”). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saskaņā ar likumu “Par Ziemeļatlantijas līguma organizācijas dalībvalstu līgumu par to bruņoto spēku statusu” |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt vai reorganizēt esošās valsts pārvaldes institūcijas. |
| 3. | Cita informācija | Nav |

Aizsardzības ministrs R. Bergmanis

I.Ozoliņa, 67335297

ina.ozolina@mod.gov.lv

G.Keiša, 67335163

gunta.keisa@mod.gov.lv